पाएं अपने शहर की ताज़ा ख़बरें और फ्री ई-पेपरडाउनलोड करें
कोराेना चरम पर है। इसका संक्रमण फेफड़ों को भी प्रभावित करता है। ठीक वैसे ही जैसे उदयपुर में 4 हजार साल पुरानी आहाड़ सभ्यता के फेफड़ों जैसे दिखने वाले दो टीलों को आग ने कर दिया। बाईं तरफ वाले फोटो में दोनों टीले ऑक्सीजन यानी पेड़ों से लकदक दिख रहे हैं तो दूसरे में स्याह हो गए हैं, खराब हो गए हैं। यहां 25 अप्रैल काे अज्ञात कारणाें से आग पसरी और ऑक्सीजन हब के नाम से मशहूर इन टीलों का खुद का दम घुट गया।
काेराेना भी पिछले 2 अप्रैल से उदयपुर में पसरा हुआ है। अब लापरवाहियाें के कारण आंकड़ाें के टीले और विशाल करता जा रहा है। फेफड़ों को प्रभावित कर दम भी घोंट रहा है। अब तक 692 लोगों की जानें ले चुका है। जबकि कुल 40,270 लोगों को जकड़ चुका है। हालांकि इनमें से अब 10931 ही एक्टिव बचे हैं।
सांसाें में ढालें चंद उपायों की ऑक्सीजन, फिर कोरोना का दम घुटेगा
काेराेना के बीच इन फाेटाे के जरिये संदेश महज यह है कि प्रकृति काे जिंदा रखने के लिए ऑक्सीजन यानी पेड़-पाैधे चाहिएं ताे काेराेना से बचने के लिए वैक्सीनेशन, मास्क जैसे उपायाें की ऑक्सीजन। नहीं तो फिर प्रकृति के फेफड़े हों या इनसान के, दोनों का हाल ऐसा होना तय है। इस बीच, आस यह है कि पेड़-पाैधे लगने के बाद यह इलाका फिर से लहलहा उठेगा तो काेराेना मामले में उम्मीद यह कि हम इसे थामकर ही दम लेंगे। जरूरत है ताे बस चंद उपायाें रूपी ऑक्सीजन को सांसाें की तरह जीवन में ढालने की। कंटेंट: ताराचंद गवारिया ड्रोन: विकास शर्मा
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn